Agnes av Brandenburg

Agnes av Brandenburg (født 1257, død 29. september 1304) var datter av Johan I av Brandenburg og Jutta av Sachsen, fra 1273 gift med Erik Klipping og dermed dronning av Danmark. 

Trolig ble ekteskapet avtalt mens kong Erik satt i fangenskap hos far til Agnes, Johan, som tidligere hadde vært gift med Sofie av Danmark (datter til kong Valdemar seier). Agnes' fetter, markgreven Albrecht av Brandenburg, giftet seg i 1269 med Erik Klippings søster Mechtilde.

I ekteskapet ble det født syv barn:
Erik Menved 
Kristoffer II
Valdemar 
Richiza
Margrete
Katarine
Elisabeth

Erik Klipping ble myrdet i 1286 i Finderup låve utenfor Viborg,«Erik 5. Glipping (Klipping)», ''gravsted.dk og etter det uoppklarte drapet på ektemannen var Agnes - i lag med med fyrst Vitslav av Rügen og drosten Peder Nielsen Hoseøl (ca. 1240-98) - formynderregent frem til sønnen Erik ble myndig. Ved hoffet arbeidet Agnes for å få de ni mennene som stod anklaget for kongemordet - deriblant marsken Stig Andersen Hvide (ca. 1230-93), blev dømt fredløse. Domstolen bestod av blant andre Vitzlav og Agnes’ bror, markgreven Otto. Trubaduren Rumelant som oppholdt seg ved hoffet, skrev nidvers om de fredløse, som dro i norsk tjeneste og motarbeidet frem til 1295 Danmark med base fra Hjelm i Skagerrak. Samtidig arbeidet Agnes for å bedre forholdet til Norge, opprettholde kontakten med Lübeck, og i 1288 lyktes hun i å få til en avtale om ekteskap mellom Erik Menved og den svenske prinsessen Ingeborg Magnusdatter (ca. 1277-1319).Etting, Vivian: «Agnes - Erik 5. Klippings dronning» i Dansk Kvindebiografisk Leksikon på lex.dk. Hentet 31. marts 2025 fra  

I 1293 ble Erik myndig, og samme året giftet Agnes seg med grev Gerhard II av Holsten, slik at Danmark derved fant en støtte i hertugdømmet. Som enkegods fikk Agnes Lolland og Falster. Kalkmaleriene i St. Bendts kirke i RingstedOle Jensen: «Middelalderens kalkmalerier i Sct. Bendts kirke», ''historiebloggen.comKalkmalerier i danske kirker, National­museet: «Kalkmalerier i Sankt Bendts Kirke - Ringsted kommune» i Trap Danmark på lex.dk. Hentet 31. mars 2025 fra  kan være bestilt av henne, ettersom drapet på Erik Plogpenning er avbildet. Med grev Gerhard fikk hun sønnen Johan III av Holstein, kjent som «Johan den milde». Gjennom sine foreldre satt han i 1330-årene med store deler av Danmark som pant.Etting, Vivian: «Agnes - Erik 5. Klippings dronning» i Dansk Kvindebiografisk Leksikon på lex.dk. Hentet 31. marts 2025 fra 

Agnes er begravd i St. Bendts kirke i Ringsted.«Agnes av Brandenburg», ''findagrave.com

 Referanser 

 Litteratur 

Kategori:Danske dronninger
Kategori:Dødsfall i 1304
Kategori:Fødsler i 1257
Kategori:Huset Askanien